b"\n_START_ARTICLE_\n2010 (Zvezdna vrata SG-1)\n_START_PARAGRAPH_\nChain Reaction je epizoda nanizanke Zvezdna vrata SG-1._NEWLINE_V tem delu se pi\xc5\xa1e leto 2010 in v zadnjih desetih letih se je zgodilo marsikaj. Goa'uldi so premagani in tudi hude bolezni so znanstveniki uspeli iztrebiti. Zemljo so pred gotovim uni\xc4\x8denjem re\xc5\xa1ili Ascheni s svojo napredno tehnologijo. A kljub tehnolo\xc5\xa1kemu napredku Samantha Carter ni sposobna zanositi s svojim mo\xc5\xbeem Josephom, ki je bil v preteklosti vodilni zemeljski pogajalec v pogovorih z Ascheni. Medtem ko aschenski zdravniki trdijo, da je z njo vse v redu, testi dr. Fraiser ka\xc5\xbeejo, da je neplodna. Carterjeva se zave, da so Ascheni ves \xc4\x8das delali na tem, da s sterilizacijo prebivalstva s pomo\xc4\x8djo zdravil postopno zmanj\xc5\xa1ajo \xc5\xa1tevilo prebivalstva in zasedejo planet._NEWLINE_Da bi to prepre\xc4\x8dili, se ekipa SG-1 spomni na ob\xc4\x8dasne mo\xc4\x8dne izbruhe son\xc4\x8dnega sevanja, ki pri potovanju skozi zvezdna vrata omogo\xc4\x8dijo tudi potovanje v preteklost (kot so to naredili v epizodi 1969). Carterejeva se za pomo\xc4\x8d obrne na O'Neilla, ki sprva no\xc4\x8de niti sli\xc5\xa1ati o tem, saj je v preteklosti opozoril na morebitne posledice zavezni\xc5\xa1tva z Ascheni, vendar kasneje ponudi pomo\xc4\x8d. Samantha je tudi ogor\xc4\x8dena, ko izve, da je Joseph ves \xc4\x8das vedel za namene Aschenov._NEWLINE_Odpravijo se na drzno misijo, da ob pravem trenutku aktivirajo zvezdna vrata (zdaj pod nadzorom Aschenov) in sebi v preteklost po\xc5\xa1ljejo opozorilo, naj se z Ascheni ne zapletajo. Kljub temu, da celotna ekipa pri poskusu vre\xc4\x8di listek s sporo\xc4\x8dilom skozi zvezdna vrata izgubi \xc5\xbeivljenje, Samanthi tik pred smrtjo uspe in sporo\xc4\x8dilo je v preteklosti uspe\xc5\xa1no sprejeto."